An erc'h, teuzet gant moged an dremeniri hag al litenn veure, a rae ur c'hailhar heugus. Dindan koabr c'hwevrer e tenne ar  steudadoù kirri da vagoù difiñv war ur mor louet ha flaerius. Savet ganin ma skerb dirak ma fri, da ziwall ouzh c'hwez heugus revrioù ar c'hirri, muioc'h eget ouzh ar riv, e kerzhen war ar riblenn en ur ruzañ ma botoù-erc'h, prenet din e Bro-Suis, ur prof a-berzh Katell, ma C'hatell gollet.